ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนิคมลำนารายณ์ตำบลลำนารายณ์ ตำบลบ้านใหม่สามัคคีตำบลบัวชุมตำบลชัยนารายณ์ ตำบลท่ามะนาว และตำบลท่าดินดำอำเภอชัยบาดาลจังหวัดลพบุรี อาศัยอำนาจตามความในมาตรา ๑๓ แห่งพระราชบัญญัติควบคุมอาคาร พ.ศ. ๒๕๒๒รัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศไว้ดังต่อไปนี้ข้อ ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคาร หมายความว่าพื้นที่ในบริเวณ ดังต่อไปนี้ทิศเหนือ จดเส้นขนานระยะ ๕๐๐เมตร กับกึ่งกลางถนนสาธารณะไม่ปรากฏชื่อทิศตะวันออก จดเขตทางรถไฟสายตะวันออกเฉียงเหนือ ฟากตะวันตกห้วยสันตีเหล็ก ฝั่งเหนือ แม่น้ำป่าสัก ฝั่งเหนือ เส้นขนานระยะ ๑,๐๐๐ เมตร กับกึ่งกลางถนนสาธารณะไม่ปรากฏชื่อ จนบรรจบกับเส้นขนาน ระยะ ๕๐๐เมตร กับกึ่งกลางทางหลวงแผ่นดินหมายเลข ๒๓๓๘ ฟากตะวันออกทิศใต้ จดเส้นขนานระยะ๕๐๐ เมตร กับกึ่งกลางทางหลวงแผ่นดินหมายเลข ๒๐๘๙ ฟากใต้จากเส้นดังกล่าวเป็นเส้นตั้งฉากกับทางหลวงแผ่นดินหมายเลข ๒๐๘๙ที่ระยะซึ่งอยู่ห่างจากจุดตัดทางหลวงแผ่นดินหมายเลข ๒๓๓๙ กับทางหลวงแผ่นดินหมายเลข๒๐๘๙ ตามแนวทางหลวงแผ่นดินหมายเลข ๒๐๘๙ เป็นระยะทาง ๓,๐๐๐ เมตร จากจุดดังกล่าวลากเป็นเส้นตรงไปทิศตะวันตกเฉียงเหนือ จนบรรจบกับทางหลวงแผ่นดินหมายเลข๒๐๕ ที่จุดซึ่งเส้นขนานระยะ ๒๐๐ เมตรกับกึ่งกลางถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๒๐๕ทิศตะวันตก จดเส้นขนานระยะ ๒๐๐ เมตรกับกึ่งกลางถนนสาธารณะไม่ปรากฏชื่อทั้งนี้ ตามแผนที่ท้ายประกาศนี้ข้อ ๒ การคำนวณพื้นที่ใช้สอยอาคารเพื่อประกอบกิจการพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้าพื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ ๓ ให้กำหนดพื้นที่บางส่วนในท้องที่ตำบลนิคมลำนารายณ์ตำบลลำนารายณ์ ตำบลบ้านใหม่สามัคคี ตำบลบัวชุม ตำบลชัยนารายณ์ ตำบลท่ามะนาวและตำบลท่าดินดำ อำเภอชัยบาดาล จังหวัดลพบุรีเป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒๐๐ ตารางเมตรขึ้นไปข้อ ๔ ประกาศกระทรวงมหาดไทยนี้มิให้ใช้บังคับแก่อาคารที่มีอยู่ก่อนการใช้บังคับกฎหมายว่าด้วยการควบคุมอาคารและอาคารที่ได้รับอนุญาตให้ก่อสร้างตามกฎหมายว่าด้วยการควบคุมอาคารในพื้นที่ที่กำหนดตามข้อ๓ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ข้อ ๕ ประกาศกระทรวงมหาดไทยนี้มิให้ใช้บังคับแก่อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๗ เมษายน พ.ศ. ๒๕๕๘พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนิคมลำนารายณ์ตำบลลำนารายณ์ ตำบลบ้านใหม่สามัคคี ตำบลบัวชุม ตำบลชัยนารายณ์ ตำบลท่ามะนาวและตำบลท่าดินดำ อำเภอชัยบาดาล จังหวัดลพบุรี(ดูข้อมูลจากภาพกฎหมาย)ปริยานุช/ผู้จัดทำ๒๑ กรกฎาคม๒๕๕๘ปัญจพร/ผู้ตรวจ๒๑ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๖๕ ง/หน้า ๑๓/๑๗ กรกฎาคม ๒๕๕๘